**Cling, cling, mânzule**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-a spus mama că la prânz

S-a născut în grajd un mânz.

Mânzul este alb şi blând,

Merg să-l văd, că e plăpând.

Să-i arăt un clopoţel,

Să se bucure şi el,

Să i-l pun la gât să-i sune,

Cling, cling, mânzule minune!

Hai cu mine, hai în casă,

Mi-a spus mama că ne lasă.

Să te mângâi, să te pup,

Să-ţi arăt şi un hulub.

Dar aştept venirea serii,

Să mai creşti, să nu te sperii.